- Hindi News
- National
- फार्म हाऊस में सेंध लगाने वाला किया गिरफ्तार आरोपी पंचशील काॅलोनी का रहने वाला है
फार्म हाऊस में सेंध लगाने वाला किया गिरफ्तार आरोपी पंचशील काॅलोनी का रहने वाला है
सोनीपत| फार्महाउस में घुसकर सामान चोरी करने के आरोपी को सदर थाना पुलिस ने गिरफ्तार किया है। आरोपी अजय पुत्र राम गोपाल पंचशील काॅलोनी शहर सोनीपत का रहने वाला है।
पांच अक्टूबर को जगबीर पुत्र श्यामसिंह निवासी राठधाना ने थाना सोनीपत में शिकायत दी थी कि किसी अज्ञात व्यक्ति ने राठधना रोड स्थित उसके फार्म हाउस में घुसकर एसी, एलसीडी, गैस सिलेंडर, इन्वर्टर बैट्री चोरी कर ली। पुलिस जांच अधिकारी भलेराम ने खोजबीन करते हुए आरोपी अजय पुत्र राम गोपाल निवासी पंचशील कॉलोनी को आईटीआई चौक सोनीपत की सीमा से गिरफ्तार किया है। पुलिस ने आरोपी के बताए अनुसार चोरी किया पंखा, इन्वर्टर, बैट्री बर्तनों को उसके रिहायशी मकान से बरामद कर लिया है। आरोपी को न्यायालय में पेश किया जहां से उसे जेल भेज दिया गया है।
tgl_Latn sot_Latn hin_Deva hin_Deva bho_Deva hin_Deva